Česlovas Kalenda

Česlovas Kalenda (g. 1938 m. lapkričio 10 d. Keryvuose, Girkalnio valsčius, Raseinių apskritis) – Lietuvos filosofas, humanitarinių mokslų daktaras, profesorius.

Biografija 
Gimė Girkalnio valsčiaus Keryvų kaime. Po metų šeima persikraustė į Medekšų kaimą, prie pat Girkalnio miestelio. Jo tėvai – Pranciškus Kalenda (g. 1905) ir Domicelė Mockutė (g. 1905) – buvo žemdirbiai, smulkūs ūkininkai. Be Česlovo, šeimoje dar buvo broliai Vytautas (g. 1937) ir Zenonas (g. 1941).

1948–1959 m. mokėsi Girkalnio vidurinėje mokykloje, nuo septintos klasės pradėjo rašyti žinutes, eilėraščius į vietinius, vėliau ir į respublikinius bei jaunimo literatūrinius leidinius. 1959–1964 m. Vilniaus universiteto Istorijos ir filologijos fakultete studijavo lietuvių kalbą ir literatūrą. Studijuodamas itin susidomėjo filosofija, tam didelės įtakos turėjo profesoriaus Eugenijaus Meškausko paskaitos.

1964–1975 m. ir nuo 1977 m. Vilniaus universiteto Filosofijos katedros dėstytojas, nuo 1977 m. docentas, nuo 2002 m. profesorius. 1972 m. filosofijos mokslų kandidatas.  1975–1977 m. dirbo LKP CK. 1995–2010 m. dar ir Vilniaus pedagoginio universiteto dėstytojas, 1995–1998 m. Pedagogikos ir psichologijos fakulteto Etikos katedros vedėjas. 1995–2009 m. VU tęstinio filosofijos leidinio „Problemos“ vyr. redaktorius. 

Paskelbė darbų iš marksistinės etikos metodologijos. 

Žmona Danutė Linčiūtė (g. 1945) – pedagogė-mokslininkė. Dukros Agnė (g. 1970) ir Milda (g. 1974).

Bibliografija 
 Dorovė, kaip socialinis reiškinys: medžiaga lektoriui. – Vilnius, 1975. – 39 p.
 Dorovės samprata. – Vilnius: Mintis, 1981. – 111 p.
 Kaip atsirado ir vystėsi sąmonė: medžiaga lektoriui. – Vilnius, 1983. – 20 p.
 Etika ir asmenybės dorovinė sąmonė: medžiaga lektoriui. – Vilnius, 1985. – 22 p.
 Socialiniai ir etiniai gamtosaugos aspektai: metod. rekomendacijos. – Vilnius: Lietuvos gamtos apsaugos draugija, 1985. – 33 p.
 Gamta – mūsų atsakomybės objektas: metod. rekomendacijos. – Vilnius, 1988. – 23 p.
 Sąmonės prigimtis. – Vilnius: Mintis, 1988. – 123 p. – ISBN 5-417-00024-8
 Žmogaus pašaukimas. – Vilnius: Ethos, 1991. – 18 p.
 Ekologinis idealas. – Vilnius: Ethos, 1992. – 17 p.
 Ekologinė krizė ir dorovė. – Vilnius: Ethos, 1992. – 24 p.
 Ekologinės etikos paskirtis. – Vilnius: Ethos, 1993. – 17 p.
 Gyvasis pasaulis ir etika. – Vilnius: Ethos, 1995. – 20 p.
 Altruizmas. – Vilnius: Vilniaus pedagoginis universitetas, 1996. – 19 p.: iliustr. – ISBN 9986-519-67-5
 Etikos programos / Česlovas Kalenda, Krescencijus Stoškus, Vincentas Žemaitis. – 2-asis leidimas. – Vilnius: VPU, 1996. – 18 p. – ISBN 9986-519-51-9
 Ekologinė etika: grožio ir gėrio sąveika. – Vilnius: Ethos, 1998. – 20 p. – ISBN 9986-865-10-7
 Ekologinės etikos tapsmas. – Vilnius: VPU leidykla, 1998. – 17 p.: iliustr.
 Ekologinė etika: ištakos ir dabartis. – Vilnius: VU leidykla, 2002. – 277 p. – ISBN 9986-19-463-6
 Ekologinės etikos baruose. – Vilnius: Vilniaus pedagoginis universitetas, 2003. – 52 p.
 Etika gamtos apsaugos amžiuje. – Vilnius: Ethos, 2007. – 178 p.: iliustr. – ISBN 978-9986-865-25-4
 Ekologinė etika: mokomoji knyga. – Vilnius: Rosma, 2007. – 171 p.: iliustr. – ISBN 978-9986-00-509-4
 Sugrįžti į Girkalnį: Girkalnio vidurinės mokyklos pirmosios laidos abiturientų gyvenimo kelio fragmentai. – Vilnius: Naujos sistemos, 2009. – 59 p.: iliustr. – ISBN 978-9955-9821-5-9
 Arimuos švytėjo delčia: gyvenimo poezija / iliustr. Jūratė Bagurskienė. – Kaunas: Naujasis lankas, 2014. – 151 p.: iliustr. – ISBN 978-9955-03-853-5
 Puota pelkėje: eilėraščiai mokyklinio amžiaus vaikams ir ne tik jiems / iliustr. Jūratė Bagurskienė. – Kaunas: Naujasis lankas, 2016. – 50 p.: iliustr. – ISBN 978-609-474-026-8
 Achilo kulno papėdėje: pasaulinė ekologinė krizė ir Lietuva. – Vilnius: Vilniaus universitetas, 2016. – 301 p. – ISBN 978-609-459-616-2
 Profesorius Eugenijus Meškauskas: asmenybė ir veikla. – Vilnius: Margi raštai, 2018. – 132 p.: iliustr. – ISBN 978-9986-09-486-9
 Lietuvė iš Gedimino giminės: Stanislavos Medekšaitės-Paškevičienės biografijos apybraiža. – Vilnius: VU leidykla, 2021. – 79 p.: iliustr. – ISBN 978-609-07-0586-5
 Girkalnio poringės: eilėraščiai, dedikacijos, komentarai. – Kaunas: Naujasis lankas, 2022. – 119 p.: iliustr. – ISBN 978-609-474-296-5

Šaltiniai 

Lietuvos filosofai
Lietuvos redaktoriai
Vilniaus universiteto dėstytojai